CELEX: 32017R0064
Language: et
Date: 2016-12-14 00:00:00
Title: Komisjoni rakendusmäärus (EL) 2017/64, 14. detsember 2016, milles käsitletakse loa andmist ammoniaagiga töödeldud glütsürrishappe kasutamiseks kõikide loomaliikide söödalisandina (EMPs kohaldatav tekst )

17.1.2017   
               
               
                  ET
               
               
                  Euroopa Liidu Teataja
               
               
                  L 13/242
               
            KOMISJONI RAKENDUSMÄÄRUS (EL) 2017/64,
      14. detsember 2016,
      milles käsitletakse loa andmist ammoniaagiga töödeldud glütsürrishappe kasutamiseks kõikide loomaliikide söödalisandina
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:
      
                  (1)
               
               
                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Nimetatud määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
               
            
                  (2)
               
               
                  Direktiivi 70/524/EMÜ alusel anti tähtajatu luba ammoniaagiga töödeldud glütsürrishappe kasutamiseks kõikide loomaliikide söödalisandina. Vastavalt määruse (EÜ) nr 1831/2003 artikli 10 lõikele 1 kanti see aine seejärel olemasoleva tootena söödalisandite registrisse.
               
            
                  (3)
               
               
                  Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus ammoniaagiga töödeldud glütsürrishappe uuesti hindamiseks kõikide loomaliikide söödalisandina. Taotleja taotles kõnealuse söödalisandi liigitamist söödalisandite kategooriasse „organoleptilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
               
            
                  (4)
               
               
                  Euroopa Toiduohutusamet (edaspidi „toiduohutusamet“) jõudis oma 11. detsembri 2014. aasta arvamuses (3) järeldusele, et söödas kasutamise kavandatud tingimuste korral ei avalda ammoniaagiga töödeldud glütsürrishape kahjulikku mõju loomade tervisele, inimeste tervisele ega keskkonnale. Samuti jõudis toiduohutusamet järeldusele, et ammoniaagiga töödeldud glütsürrishappe funktsioon söödas ja toidus on sarnane. Toiduohutusamet on juba varem jõudnud seisukohale, et ammoniaagiga töödeldud glütsürrishape on toidus kasutamisel tõhus, kuna see parandab toidu lõhna ja maitset. Toiduohutusamet ei saanud teha järeldusi ammoniaagiga töödeldud glütsürrishappe ohutuse kohta joogivees kasutamisel. Kõnealust ainet võib siiski kasutada segasöödas, mida manustatakse veega.
               
            
                  (5)
               
               
                  Parema kontrolli võimaldamiseks tuleks sätestada teatavad piirangud ja tingimused. Praktilistel põhjustel tuleks ameti tehtud uuest hindamisest lähtuvalt kehtestada kõnealuste ainete soovitatav maksimumsisaldus. Kui söödalisandi sisaldus täissöödas ületab soovitatavat maksimumsisaldust, tuleks asjaomase eelsegu, segasööda ja söödamaterjali etiketil esitada söödalisandi identifitseerimisnumber, nimetus ja lisatud kogus.
               
            
                  (6)
               
               
                  Toiduohutusamet jõudis järeldusele, et kasutajate ohutusega seotud andmete puudumisest tulenevalt tuleks ammoniaagiga töödeldud glütsürrishapet käsitada nahka, silmi ja hingamisteid ärritava ja nahka sensibiliseeriva ainena. Seepärast tuleks võtta asjakohased kaitsemeetmed. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
               
            
                  (7)
               
               
                  Ammoniaagiga töödeldud glütsürrishappe hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse aine kasutamiseks vastavalt käesoleva määruse lisas esitatud tingimustele.
               
            
                  (8)
               
               
                  Kuna ohutusnõuded ei eelda ammoniaagiga töödeldud glütsürrishappe loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
               
            
                  (9)
               
               
                  Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas kirjeldatud ainet, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Üleminekumeetmed
      1.   Lisas nimetatud ainet ja seda ainet sisaldavaid eelsegusid, mis on toodetud ja märgistatud enne 6. augustit 2017 kooskõlas enne 6. veebruari 2017 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
      2.   Lisas nimetatud ainet sisaldavaid söödamaterjale ja segasööta, mis on toodetud ja märgistatud enne 6. veebruari 2018 kooskõlas enne 6. veebruari 2017 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
      3.   Lisas nimetatud ainet sisaldavaid söödamaterjale ja segasööta, mis on toodetud ja märgistatud enne 6. veebruari 2019 kooskõlas enne 6. veebruari 2017 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.
      Artikkel 3
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 14. detsember 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).
      
         (3)  EFSA Journal 2015;13(1):3971.
      
         LISA
         
                     Söödalisandi identifitseerimisnumber
                  
                  
                     Loa hoidja
                  
                  
                     Söödalisand
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     Toimeaine sisaldus milligrammides ühes kilogrammis täissöödas, mille niiskusesisaldus on 12 %
                  
               
                     
                        Kategooria: organoleptilised lisandid. Funktsionaalrühm: lõhna- ja maitseained.
                     
                  
               
                     2b16060
                  
                  
                     —
                  
                  
                     Ammoniaagiga töödeldud glütsürrishape
                  
                  
                     
                        Söödalisandi koostis
                     
                     Ammoniaagiga töödeldud glütsürrishape
                     
                        Toimeaine kirjeldus
                     
                     Ammoniaagiga töödeldud glütsürrishape
                     Toodetakse Glycyrrhiza perekonda kuuluvate liikide ekstraheerimise teel.
                     Puhtus: minimaalselt 98–100 % (kuivaine kohta)
                     Keemiline valem: C42H65O16
                     
                     CASi number: 53956-04–0
                     FLAVISe number: 16.060
                     
                        Analüüsimeetod
                         (1)
                     
                     Ammoniaagiga töödeldud glütsürrishappe sisalduse määramine söödalisandis ning lõhna- ja/või maitseainega eelsegus:
                     Euroopa farmakopöa 6.0, meetod 01/2008:1772.
                  
                  
                     Kõik loomaliigid
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Lisand lisatakse söödale eelseguna.
                              
                           
                                 2.
                              
                              
                                 Söödalisandi ja eelsegu kasutamisjuhistes märgitakse säilitus- ja stabiilsustingimused.
                              
                           
                                 3.
                              
                              
                                 Söödalisandi etiketil esitatakse järgmine teave:
                                 „Toimeaine soovitatav maksimumsisaldus 12 % niiskusesisaldusega täissöödas:
                                 
                                             —
                                          
                                          
                                             broilerkanade ja munakanade puhul 0,3 mg/kg;
                                          
                                       
                                             —
                                          
                                          
                                             muude liikide ja kategooriate puhul 1 mg/kg.“
                                          
                                       
                           
                                 4.
                              
                              
                                 Eelsegu, söödamaterjali ja segasööda etiketil esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist sisaldust:
                                 
                                             —
                                          
                                          
                                             broilerkanade ja munakanade puhul 0,3 mg/kg;
                                          
                                       
                                             —
                                          
                                          
                                             muude liikide ja kategooriate puhul 1 mg/kg.
                                          
                                       
                           
                                 5.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                              
                           
                  
                     6. veebruar 2027
                  
               
            (1)  Analüüsimeetodite andmed on kättesaadavad referentlabori veebsaidil: https://ec.europa.eu/jrc/en/eurl/feed-additives/evaluation-reports